cyanic-selkie/wikianc huggingface dataset:
பெரமியம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆசம்கர் மாவட்டம்
ஆசம்கர் மாவட்டம் (आज़मगढ़ ज़िला, اعظم گڑھ ضلع) இந்தியாவின் உத்தரப்பிரதேச மாநிலத்தில் உள்ள மாவட்டங்களில் ஒன்று. இதன் தலைநகரான ஆசம்கர் நகரின் பெயரால் இம்மாவட்டம் ஆசம்கர் மாவட்டம் எனப் பெயர்பெற்றது.
பொருளாதாரம்
2006ல் பஞ்சாயத்து ராஜ் அமைச்சகம் ஆசம்கர் மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது. இம்மாவட்டம் பின்தங்கியுள்ள பகுதிகளுக்கான நிதி வழங்கும் திட்டம் (BRGF) மூலம் உத்தரப்பிரதேசத்தில் பயன்பெறும் 34 மாவட்டங்களில் ஒன்றாகும்.
மொழிகள்
பீகாரி மொழிக்குடும்பத்தில் 40 000 000 பேர்கள் பேசக்கூடிய போஜ்புரி மொழியானது ஆசம்கர் மாவட்டத்தில் உள்ள மக்களால் அதிகமாக பேசப்படுகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஆசம்கர் மாவட்டத்தின் மொத்த மக்கட்தொகை 4,616,509. இது தோராயமாக பொசுனியா எர்செகோவினா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 30வது இடத்தில் உள்ளது. இந்த மாவட்டத்தின் மக்கட்தொகை அடர்த்தி 1139 PD/sqkm. மேலும் ஆசம்கர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.17%. ஆசம்கர் மாவட்டத்தின் பாலின விகிதப்படி 1000 ஆண்களுக்கு 1017 பெண்கள் உள்ளனர். மேலும் ஆசம்கர் மாவட்ட மக்களின் கல்வியறிவு விகிதம் 72.69%.
மேற்கோள்கள்
பகுப்பு:உத்தரப் பிரதேசத்தில் உள்ள மாவட்டங்கள் பகுப்பு:ஆசம்கர் மாவட்டம்
துனீசிய தேசியக் கலந்துரையாடல் நாற்கூட்டு
துனீசிய தேசியக் கலந்துரையாடல் நாற்கூட்டு (Tunisian National Dialogue Quartet) என்பது துனீசியாவில் 2011 துனீசியப் புரட்சியை அடுத்து அங்கு பன்முக மக்களாட்சியைக் கட்டியெழுப்ப பெரும் பங்களிப்புச் செய்த ஒரு கூட்டமைப்பாகும். இவ்வமைப்பிற்கு 2015 ஆம் ஆண்டுக்கான அமைதிக்கான நோபல் பரிசு வழங்கப்பட்டது.
இந்நாற்கூட்டமைப்பில் உள்ள அமைப்புகள்:
அத்துரலியே ரத்தன தேரர்
அத்துரலியே ரத்தன தேரர் (Athuraliye Rathana Thero, අතුරලියේ රතන හිමි, பிறப்பு: 10 அக்டோபர் 1962) இலங்கை அரசியல்வாதியும் பௌத்த துறவியும் ஆவார். இலங்கையின் 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஜாதிக எல உறுமய என்ற கட்சியின் சார்பில் ஐக்கிய மக்கள் சுதந்திர முன்னணி கூட்டமைப்பில் கம்பகா  மாவட்டத்திலிருந்து மக்களால் தெரிவு செய்யப்பட்டார். சுதந்திர இலங்கையின் 13 வது நாடாளுமன்றத்திலும் (2004) பிரதிநிதியாகத் தெரிவுசெய்யப்பட்டிருந்தார். இவரது சொந்த இடம் மாத்தறை மாவட்டத்தில் உள்ள அக்குரசை தேர்தல் தொகுதியில் உள்ள அதுரலிய என்ற ஊராகும். இவர் தனது கட்சியினருடன் 2014 நவம்பரில் ஆளும் ஐமசுமு கூட்டணியில் இருந்து விலகினார்.
அதுரலிய ரத்தன தேரர், ஐக்கிய தேசியக் கட்சி சார்பாக 2015-இல் இலங்கை நாடாளுமன்ற உறுப்பினராக நியமிக்கப்பட்டார்.
2019 இலங்கை உயிர்ப்பு ஞாயிறு குண்டுவெடிப்புகளைத் தொடர்ந்து இலங்கை அரசில் பதவி வகிக்கும் முஸ்லீம் அமைச்சர்களையும், மாகாண ஆளுநர்களையும் பதவியிலிருந்து நீக்க வலியுறுத்தி உண்ணாநோன்பு மேற்கொண்டார்.
வெளி இணைப்புகள்
பகுப்பு:1962 பிறப்புகள் பகுப்பு:வாழும் நபர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:இலங்கையின் 16வது நாடாளுமன்ற உறுப்பினர்கள் பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள் பகுப்பு:இலங்கைப் பௌத்த துறவிகள் பகுப்பு:மாத்தறை மாவட்ட நபர்கள் பகுப்பு:இலங்கை அரசியல்வாதிகள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
கொழுவாரி ஊராட்சி
கொழுவாரி ஊராட்சி (Kozhuvari Gram Panchayat), தமிழ்நாட்டின் விழுப்புரம் மாவட்டத்தில் உள்ள வானூர் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1866 ஆகும். இவர்களில் பெண்கள் 908 பேரும் ஆண்கள் 958 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மடக்கை வகையிடல்
நுண்கணிதத்தில் மடக்கை வகையிடல் (logarithmic differentiation) அல்லது மடக்கை  கண்டு வகையிடல்  (differentiation by taking logarithms) என்பது ஒரு சார்பினை வகையிடும்போது அச்சார்பின் மடக்கை வகைக்கெழுவைப் பயன்படுத்தி வகையிடும் முறையாகும்.
f எனும் சார்பின் மடக்கை வகைக்கெழு:
ஒரு சார்பினை நேரிடையாக வகையிடுவதைவிட அதன் மடக்கையை வகையிடுவது எளிதாக இருக்கும் சூழ்நிலைகளில் இம்முறையான வகையிடல் பயன்படுத்தப்படுகிறது. பொதுவாக பல உறுப்புகளின் பெருக்கற்பலனாக அமையும் சார்புகளுக்கு மடக்கை வகையிடல் பொருந்தும். ஏனெனில் பெருக்கற்பலனாகவுள்ள சார்புக்கு மடக்கை காணும்போது அது அப்பெருக்கற்பலனிலுள்ள உறுப்புகளின் மடக்கைகளின் கூட்டுத்தொகையாக மாறுவதால் வகையிடல் எளிதானதாக மாறுகிறது. சார்புகள் அல்லது மாறிகளின் அடுக்கேற்றமாகவுள்ள சார்புகளுக்கும் இது பொருந்தும். இம்முறையில், பெருக்கற்பலனை கூட்டலாகவும், வகுத்தலை கழித்தலாகவும் மாற்றுவதற்கு வகையிடலின் சங்கிலி விதியும் மடக்கையின் பண்புகளும் (குறிப்பாக இயல் மடக்கை மற்றும் e அடிமான மடக்கை) பயன்படுத்தப்படுகின்றன. பூச்சியமற்றவையாக இருக்கும் வகையிடத்தக்கச் சார்புகளுக்கு இம்முறையை முழுமையாகவோ அல்லது பகுதியாகவோ பயன்படுத்தலாம்.
விளக்கம்
y=f(x)\,\! என்ற சார்புக்கு மடக்கை வகையிடல் முறையில் வகைக்கெழு காண்பதற்கு, முதலில் இச்சார்பின் இருபுறமும் மடக்கை (இயல் மடக்கை அல்லது e அடிமான மற்றும் தனிமதிப்பு) காண வேண்டும்:
இதனை வகையிட:
சிக்கலான சார்புகளுக்கும் அவற்றின் மடக்கைகள் எளிமையான வடிவுக்கு மாறுவதால் மடக்கை வகையிடல் முறை வகையிடலை எளிதாக்குகிறது. இவ்வாறு எளிமைப்படுத்த உதவும் முக்கியமான மடக்கை விதிகள்:
பொது வகை
இருபுறமும் இயல் மடக்கை காண: இருபுறமும் வகையிட:
பெருக்கற்பலன்கள்
வகையிட வேண்டிய சார்பு இரு சார்புகளின் பெருக்கற்பலனாக இருந்தால்: இருபுறமும் இயல்மடக்கை காண பெருக்கற்பலன் வடிவம் சார்புகளின் மடக்கைகளின் கூட்டுத்தொகையாக மாறுகிறது: வகையிடலின் சங்கிலி விதி மற்றும் வகையிடலின் கூட்டல் விதியைப் பயன்படுத்தி வகையிட்டு சுருக்கக் கிடைப்பது :
ஈவுகள்
வகையிட வேண்டிய சார்பு இரு சார்புகளின் ஈவாக இருந்தால்: இருபுறமும் இயல்மடக்கை காண ஈவு வடிவம் சார்புகளின் மடக்கைகளின் கூட்டுத்தொகையாக மாறுகிறது: வகையிடலின் சங்கிலி விதி மற்றும் வகையிடலின் கூட்டல் விதியைப் பயன்படுத்தி வகையிட்டுச் சுருக்கக் கிடைப்பது:
மேலுள்ள முடிவின் வலப்புறம் பொது வகுத்தி எடுத்து சுருக்கினால் f(x) சார்பினை நேரிடையாக வகையிடலின் வகுத்தல் விதி மூலம் வகையிடக் கிடைக்கும் முடிவு கிடைப்பதைக் காணலாம்:
கூட்டடுக்குகள்
இருபுறமும் இயல் மடக்கை காண அடுக்கேற்றமாகவுள்ள சார்பு, பெருக்கற்பலன் வடிவுக்கு மாறுகிறது: வகையிடலின் சங்கிலி விதி மற்றும் வகையிடலின் பெருக்கல் விதியைப் பயன்படுத்தி வகையிட்டு சுருக்கக் கிடைப்பது
மேற்கோள்கள்
பகுப்பு:வகையீட்டு நுண்கணிதம்
மதுரைக் காமக்கணி நப்பாலத்தனார்
மதுரைக் காமக்கணி நப்பாலத்தனார் சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 204
காமக்கணி
இவர் காமத்தைக் கணித்தறியும் சோதிடர். அந்தக் காலத்தில் திருமணப் பொருத்தம் இருவரும் ஒருவரை ஒருவர் எந்த அளவு விரும்புகின்றனர் என்பதைக் கணித்தறிந்தே தீர்மானிக்கப்பட்டது. (நாள், நட்சத்திரம் பார்த்து அன்று) இப்புலவர் மணமக்களின் பருவ உணர்வுகள் ஒத்துப்போதலைக் கணித்தறிந்து கூறும் கணியர்.
நப்பாலத்தன்
ஆற்றின் இரு கரையையும் இணைப்பது பாலம். அத்தம் என்பது வழி. பாலத்தன் = பாலமாக விளங்கியவன். காதலர்களின் பாலம் இவர்.
thumb|200px|right|தண்ணுமை
பாடல் சொல்லும் செய்தி
போரில் அரசனுக்கு வெற்றியைத் தேடித் தந்துவிட்டோம். என்மனைவியின் தோளை நான் பெறவேண்டும். தேரை விரைந்து செலுத்துக என்று தலைவன் தன் பாகனிடம் சொல்கிறான்.
வழுதி பாசறை
வழுதியின் போர்ப் பாசறையிலிருக்கும் தலைவன் இவன். வழுதிக்குத்தான் இவன் வெற்றி தேடித் தந்தான்.
வாணன் சிறுகுடி
சிறுகுடி நெல்வளம் மிக்க ஊர். அவ்வூர் மக்கள் நெல் அறுக்கும்போது தண்ணுமைப் பறையை முழக்குவர். அந்தப் பறையொலியைக் கேட்டுப் பொய்கையில் மேயும் பறவைகள் பறந்து சென்று மரங்களில் புகலிடம் கொள்ளும்.
இந்தச் சிறுகுடியின் அரசன் வாணன்.
பகுப்பு:சங்கப் புலவர்கள்
நீலமலைத்திருடன்
நீலமலைத் திருடன் 1957 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் ரஞ்சன், எம். கே. ராதா மற்றும் பலரும் நடித்திருந்தனர்.
மேற்கோள்கள்
பகுப்பு:1957 தமிழ்த் திரைப்படங்கள்‎ பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:அஞ்சலிதேவி நடித்த திரைப்படங்கள் பகுப்பு:டி. எஸ். பாலையா நடித்த திரைப்படங்கள்
ஆர். முத்துக்கவுண்டர்
'''ஆர். முத்துக்கவுண்டர்''' (பிறப்பு: 18, செப்டம்பர், 1918) என்பவர் ஒரு இந்திய அரசியல்வாதியும், இந்திய மக்களவை முன்னாள் உறுப்பினரும் ஆவார். இவர் திராவிட முன்னேற்றக் கழகத்தைச் சேர்ந்தவர். இவர் திருப்பத்தூர் மக்களவைத் தொகுதியின் உறுப்பினராக இருந்தவர்.
வாழ்கை குறிப்பு
ஆர். முத்து கவுண்டர் தற்போதைய நாமக்கல் மாவட்டம், இராசிபுரம் வட்டம், கல்குறிச்சி வெள்ளாளப்பட்டி என்ற சிற்றூரில் 18, செப்டம்பர், 1918 பிறந்தார். இவரது பெற்றோர் இராமசாமி கவுண்டர், வள்ளியம்மாள் ஆவர். இவர் தன் பள்ளிப் படிப்பை வெள்ளாளப்பட்டி, முத்துக்காளிப்பட்டி துவக்கப்பள்ளிகளிலும், இராசிபுரம் அரசு உயர்நிலைப் பள்ளியிலும் முடித்தார். பின்னர் சேலம் நகராண்மைக் கலைக்கல்லூரியில் இண்டர் மீடியேட் படிப்பை முடித்தார். 1942 இல் சேலம் மாவட்ட ஆட்சியர் அலுவலகத்தில் எழும்மர் பணிக்கு சேர்ந்தார். பின்னர் வருவாய் ஆய்வாளர், உணவு வழங்கல் அலுவலர் என உயர்ந்தார். 1950இல் அரூருக்கு குடிபெயர்ந்த இவர் 1951இல் அரசு பணியில் இருந்து விலகி வேளாண்மையிலும், பொதுவாழ்விலும் தீவிரமாக ஈடுபட்டார். வேளாண்மையில் பல சாதனைகளைப் புரிந்து தமிழ்நாடு அரசின் பல பரிசுகளைப் பெற்றார்.
அரசியல் வாழ்க்கை
1962 ஆண்டு நடந்த இந்திய மக்களவைத் தேர்தலில் திருப்பத்தூர் மக்களவைத் தொகுதியில் திமுக சார்பில் போட்டியிட்டு மக்களவைக்கு தேர்ந்தெடுக்கப்பட்டார். மீன்டும் 1967 தேர்தலிலும் அதே தொகுதியில் இருந்து மக்களவைக்குத் தேர்ந்தெடுக்கப்பட்டார். திமுக நாடாளுமன்றக் குழுவின் கொறடா, நாடாளுமன்ற பொதுக்கணக்குக் குழு உறுப்பினர் போன்ற பொறுப்புகளை வகித்தார். பாலக்கோடு கூட்டுறவு சர்க்கரை ஆலையின் தலைவராக 1973 முதல் 1976 வரை பணியாற்றினார்.
இறப்பு
உடல் நலக்குகறைவால் பாதிக்கபட்ட முத்து கவுண்டர் 1994, அக்டோபர், 7 கோவை மருத்துவமனையில் இறந்தார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:1918 பிறப்புகள் பகுப்பு:1994 இறப்புகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:தருமபுரி மாவட்ட நபர்கள் பகுப்பு:நாமக்கல் மாவட்ட நபர்கள்
கந்தர் அந்தாதி
கந்தர் அந்தாதி (கந்தரந்தாதி) என்னும் நூல் அருணகிரிநாதர் என்பவரால் எழுதப்பட்டது. அருணகிரிநாதர் 15ஆம் நூற்றாண்டில் வாழ்ந்தவர்.
கந்தரந்தாதி நூலில் காப்புச்செய்யுள் உட்பட 102 பாடல்கள் உள்ளன. அனைத்தும் யமகம் முறையில் அமைந்த அந்தாதிப் பாடல்கள். எளிதில் பொருள் விளங்கிக்கொள்ள முடியாத பாடல்கள்; புலமை விளையாட்டுப் பாடல்கள். எனவே ”கந்தரந்தாதியைப் பாராதே, கழுக்குன்றத்து மலையை நினையாதே” என்னும் பழமொழி ஒன்று தோன்றியது. திருக்கழுக்குன்றத்து மலை ஏறுவதற்குக் கடினமானது. அதுபோல கந்தரந்தாதி புரிந்துகொள்ளக் கடினமானது.
அந்தாதிப் பகுதியில் உள்ள 100 பாடல்களும் ”சி, சீ, செ, சே, தீ, தெ, தே” என்னும் 8 எழுத்துக்களில் ஒன்றைக் கொண்டு தொடங்குகின்றன. திருஞானசம்பந்தர் தேவாரத்தில் தலப்பெயருடன் கூடிய மோனையந்தாதி உள்ளது.
இந்த நூலிலுள்ள மோனை எழுத்துக்களும் செந்தில் வாழ் முருகனைக் குறிப்பனவாக இருப்பதால் இந்த நூல் திருச்செந்தூர் முருகப்பெருமான் மீது பாடப்பட்டது என்னும் கருத்து நிலவிவருகிறது.
அடிக்குறிப்பு
பகுப்பு:15 ஆம் நூற்றாண்டுத் தமிழ் நூல்கள் பகுப்பு:அந்தாதிகள் பகுப்பு:கௌமாரம்
வந்தாறுமூலை
வந்தாறுமூலை இலங்கையின் கிழக்கு மாகாணத்தில் மட்டக்களப்பு மாவட்டத்திலுள்ள ஒரு ஊர். இது மட்டக்களப்பு நகரிலிருந்து 17 கி.மீ தூரத்தில் அமைந்துள்ளது. இங்கு கிழக்குப் பல்கலைக்கழகம் அமைந்துள்ளது.
இலங்கை உள்நாட்டுப் போரின் போது 1990 இல் கிழக்குப் பல்கலைக்கழகத்தில் தஞ்சமடைந்திருந்த பொதுமக்கள் 175 பேர் இலங்கை இராணுவத்தால் படுகொலை செய்யப்பட்டனர். இந்நிகழ்வு வந்தாறுமூலை வளாகப் படுகொலைகள் என்று அழைக்கபடுகின்றது.
இப்பிரதேசத்திற்கு வந்தாறுமூலை என பெயர் வர வரலாற்று முக்கியத்துவம் வாய்ந்த ஓர் நிகழ்வே காரணம் என கூறப்படுகின்றது. அதாவது, கண்ணகி மதுரையை எரித்துவிட்டு உக்கிர கோபத்துடன் இலங்கை வந்த போது இப்பிரதேசத்தில் வந்து தன் கோபம் ஆற்றப் பெற்றதாகவும், அதனாலேயே இக் கிராமம் வந்தாறுமூலை (வந்து+ஆறிய+மூலை) எனப் பெயர் பெற்றதாகவும் கூறப்படுகின்றது.
இக்கிராமத்தில் மூன்று முக்கிய ஆலயங்கள் அமையப்பெற்றுள்ளன. அவை வந்தாறுமூலை கண்ணகி அம்மன் ஆலயம், வந்தாறுமூலை மகா விஷ்ணு ஆலயம் மற்றும் வந்தாறுமூலைச் சிவன் கோவில் என்பனவாகும்.
நீர்ப்பாசனக் குளங்கள்
வந்தாறுமூலையில் காணப்படும் நீர்ப்பாசனக் குளங்கள் பின்வருமாறு. அவற்றில் பல தூர்ந்து போன நிலையிலுள்ளன.
ஆலயங்கள்
பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
மொழி மெய்யியல்
மொழி மெய்யியல் (Philosophy of language) என்பது மொழி பற்றிய மெய்யியலின் நான்கு மத்திய பிரச்சனைகள் ஆகும். அவையாவன: அர்த்தத்தின் இயற்கைப் பண்பு, மொழிப் பாவனை, மொழி அறிதிறன் மற்றும் மொழிக்கும் உண்மைநிலைக்குமான தொடர்பு. மொழி மெய்யியல் வேறுபட்ட விடயமாக அல்ல, ஏரணத்தின் பகுதியாக அணுகப்பட வேண்டும் என மெய்யியலாளர்கள் கருதினார்கள்.
உசாத்துணை
பகுப்பு:மெய்யியற் களங்கள்
2016 பிரசெல்சு குண்டுவெடிப்புத் தாக்குதல்கள்
2016 பிரசெல்சு குண்டுவெடிப்புத் தாக்குதல்கள் என்பது பெல்ஜியத்தின் தலைநகர் பிரசெல்சில் மார்ச் 22, 2016 அன்று நடந்த குண்டுவெடிப்புத் தாக்குதல்களைக் குறிக்கும். இத்தாக்குதல்களில் 34 பேர் கொல்லப்பட்டனர். 261 பேர் காயமடைந்தனர். பிரசெல்சில் உள்ள சாவெந்தெம் வானூர்தி நிலையத்தில் 2 குண்டுகளும் (7.00 ஒ.ச.நே (GMT)) நகரின் மத்தியிலுள்ள மால்பீக் பகுதியிலுள்ள சுரங்க ரயில் பாதையில் ஒரு குண்டும் (9.11 ஒ.ச.நே ) வெடித்தன.
இசுலாமிய நாடு என்னும் தீவிரவாத அமைப்பு இக்குண்டுவெடிப்புக்கு பொறுப்பேற்றது.
பின்னணி
பெல்ஜியம் தற்போது ஈராக்கில் இசுலாமிய அரசுக்கு எதிராக நடத்தப்படும் இராணுவ நடவடிக்கைகளில் நேரடியாகப் பங்கேற்று வருகின்றது. தன்நாட்டு மக்கள்தொகையில் வேறெந்த ஐரோப்பிய நாட்டைக் காட்டிலும் கூடுதலான வெளிநாட்டுப் போராளிகளைக் கொண்டுள்ள நாடாக பெல்ஜியம் விளங்குகின்றது; சனவரி 2015 நிலவரப்படி சிரியாவிலும் ஈராக்கிலும் போராட 500 பேர் சென்றுள்ளனர். இந்த படைவீரர்கள் பெரும்பாலும் வந்தேறிகளின் வம்சாவழியினர் ஆவர். இதனால் பெல்ஜியத்தை "ஜிகாதிகளின் வளர்ப்புக்குடில்", "ஜிகாதிக்கு ஆளெடுக்கும் அச்சு" எனவும் அழைக்கின்றனர்.
குண்டு வைத்தவர்கள்
இத் தாக்குதலில் இருவர் தற்கொலை போராளிகளாக செயல்பட்டுள்ளனர் என்றும் பெல்ஜிய குடிமக்களான அவர்கள் பெயர் பரகிம், காலித்-இல்-பக்ரௌயி என்றும் தெரியவந்துள்ளது. பரகிம் என்பவன் வானூர்தி நிலையத்திலும், காலித் என்பவன் ரயில் நிலையத்திலும் குண்டுவைத்தவர்கள் என அரசு வழக்கறிஞர் கூறினார். காலித்தும் பரகிமும் சகோதரர்கள். இத்தாக்குதலில் தொடர்புடைய மற்ற இருவரின் அடையாளம் இதுவரை தெரியவில்லையென்றும் அதில் ஒருவன் குண்டுவெடிப்பில் இறந்துவிட்டதாகவும் மற்றவன் தப்பிவிட்டதாகவும் அரசு தெரிவிக்கிறது. காலித், பரகிம் வீட்டை சோதனையிட்டதில் 15 கிலோ வெடிமருந்துகள் சிக்கின. தப்பிச்சென்றவனின் பெயர் நசிம் லாசரௌயி என்று பெல்ஜிய செய்திஇதழ் லா டெமிரே கூறுகிறது.
வெளியிணைப்புகள்
பகுப்பு:2016 நிகழ்வுகள் பகுப்பு:பெல்ஜியத்தில் தீவிரவாதத் தாக்குதல்கள்
கரைச்சி பிரதேச செயலாளர் பிரிவு
கரைச்சி பிரதேச செயலாளர் பிரிவு இலங்கையின் கிளிநொச்சி மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கில் யாழ்ப்பாண நீரேரியின் தென்கரையில் அமைந்துள்ளது. இப் பிரிவு துணை நிர்வாக அலகுகளாக 44 கிராம அலுவலர் பிரிவுகளைக் கொண்டுள்ளது.
கரைச்சி என்பது கரை (கடல், ஏரி போன்றவற்றின் கரையோரப் பகுதி) என்ற சொல்லில் இருந்து பிறந்திருப்பதாகக் கருதப்படுகிறது.
வெளியிணைப்புக்கள்
பகுப்பு:கிளிநொச்சி மாவட்டப் பிரதேச செயலாளர் பிரிவுகள்
ஆரிய அரசன் யாழ்ப் பிரம தத்தன்
ஆரிய அரசன் யாழ்ப் பிரம தத்தன் சங்ககாலப் புலவர்களில் ஒருவர். சங்கப் பாடல்களின் தொகுப்பில் இவரது பாடல் ஒன்றே ஒன்று உள்ளது. அது குறுந்தொகை 184
புலவரைப்பற்றி
கபிலர் குறிஞ்சிப்பாட்டு பாடக் காரணமாக இருந்தவன் ஆரிய அரசன் பிரகத்தன். அவன் தமிழரின் களவுஒழுக்கம் தீது என்றான். களவொழுக்கம் தீதன்று, நன்மை பயப்பது என்பதைக் காட்டவே கபிலர் குறிஞ்சிப்பாட்டைப் பாடினார். இந்த ஆரிய அரசன் வேறு. தமிழ்நெறியைப் போற்றியவன்.
பாடலில் உள்ள செய்தி
தலைவன் தலைவியைப் பார்த்தான். அவள் வலை விரித்து மீன் பிடிக்கும் பரதவர் மகள். அவளது தலைமுடி மயிலின் கண் போன்று இருந்தது. தலைவனோ அவள் கண்வலையில் பட்டுவிட்டான். அந்த வலையிலிருந்து அவனால் மீளமுடியவில்லை. இந்த நிலையைப் பாங்கன் என்னும் தோழனிடம் சொல்லவந்த கிழவன்(தலைவன்)உலகியலைச் சொல்கிறான்.
பாங்கன் கூறியது
நீ பெருங்குடி மகன். சிறுகுடிக்குச் செல்லாதே.
தலைவன் மறுமொழி
இதற்கு இது சிறந்தது என்று எண்ணிப் பார்க்காமல் மாண்பையே பெரிதாக எண்ணி என் நெஞ்சம் அவளிடமே ஒழிந்துபோயிற்று.
கே. எஸ். பாலச்சந்திரன்
'''கே. எஸ். பாலச்சந்திரன் என்று அறியப்படும் கணபதிப்பிள்ளை சுப்பிரமணியம் பாலச்சந்திரன்''' (10 சூலை 1944 - 26 பெப்ரவரி 2014 ) ஈழத்தின் அறியப்பெற்ற பல்துறைக் கலைஞர். நகைச்சுவை, வானொலி, நாடகம், நடிப்பு, திரைப்படம், தொலைக்காட்சி, எழுத்து எனப் பல துறைகளில் தன் முத்திரையினைப் பதித்தவர். ஈழத்து கலைத்துறைகளில் நெடுங்காலம் செயற்பட்ட இவர், பின்னர் கனடாவிற்கு குடிபெயர்ந்து தொடர்ந்து இயங்கி வந்தார்.
இளமைக் காலம்
யாழ்ப்பாண மாவட்டம், கரவெட்டியில் பாலச்சந்திரன் பிறந்தார். இவர் கரவெட்டி விக்னேசுவராக் கல்லூரியிலும், யாழ் மத்திய கல்லூரியிலும் கல்வி கற்றார். இளமைக் காலத்தில் உதைப்பந்தாட்டம், துடுப்பாட்டம், இறகுப்பந்தாட்டம் உட்பட்ட பல்வேறு விளையாட்டுக்களில் ஈடுபட்டார்.
பாலச்சந்திரன் பல ஆண்டுகள் இலங்கை உள்நாட்டு வருமான வரித்திணைகளத்தில் பணி புரிந்தவர்.
மேடை நடிகர்
1965 இல் நெல்லை க. பேரன் எழுதி, நெல்லியடி ஐக்கிய கலாசாலையில் மேடையேறிய "புரோக்கர் பொன்னம்பலம்" என்ற நகைச்சுவை நாடகத்தில் நடிக்கத் தொடங்கி 1990 இல் கொழும்பில் வெள்ளி விழா கொண்டாடியவர். இதிகாசம், சமுக, நவீன, நகைச்சுவை, பாநாடகம் என அனைத்து வகையான மேடை நாடகங்களிலும் நடித்தவர்.
வானொலி நடிகர்
பாலச்சந்திரன் இலங்கையில் அறியப்பட்ட வானொலி நடிகர்களில் ஒருவர். ஏறக்குறைய 20 ஆண்டுகளாக இலங்கை ஒலிபரப்புக் கூட்டுத்தாபன தேசிய சேவையிலும், வர்த்தக சேவையிலும் ஒலிபரப்பான ஏராளமான வானொலி நாடகங்களில் நடித்ததோடு, தணியாத தாகம் என்ற பலரும் அறிந்த வானொலி தொடர் நாடகத்தில் சோமு என்ற பாத்திரத்தில் நடித்தவர்.
தொலைக்காட்சி நடிகர்
இலங்கை ரூபவாகினி தொலைக்காட்சியில் ஒளிபரப்பான நாடகங்களான நிஜங்களின் தரிசனம், உதயத்தில் அஸ்தமனம், திருப்பங்கள் போன்றவற்றில் நடித்ததோடு காதம்பரி நிகழ்ச்சியில் பல குறு நாடகங்களை எழுதி நடித்திருக்கிறார்.
நேர்முக வர்ணனையாளர்
1992ம் ஆண்டில் கொழும்பில் நடைபெற்ற அவுஸ்திரேலியா-இலங்கை டெஸ்ட் துடுப்பாட்டப் போட்டித் தொடரிலும், அதே ஆண்டில் நியூசிலாந்து-இலங்கை அணிகளின் டெஸ்ட் ஆட்டத் தொடரிலும் வானொலி நேர்முக வர்ணனையளராக பங்காற்றியவர். 1991ல் கொழும்பில் நடைபெற்ற ஐந்தாவது தெற்காசிய கூட்டமைப்பின் விளையாட்டு போட்டிகளின் போது, கூடைப் பந்தாட்டத்தின் வானொலி நேர்முக வர்ணனையாளராக பணியாற்றியவர்.
வானொலித் தயாரிப்பாளர்
இலங்கை வானொலியில், 'கலைக்கோலம்' சஞ்சிகை நிகழ்ச்சியையும், 'விவேகச் சக்கரம்' என்ற பொதுஅறிவுப் போட்டி நிகழ்ச்சியையும் தயாரித்து வழங்கியிருக்கிறார்.
தனி நடிப்பு
அண்ணே றைற், ஓடலி இராசையா, தியேட்டரில் உள்ளிட்ட தனி நடிப்பு நிகழ்ச்சிகள் இறுவட்டாக வெளிவந்துள்ளன.
வானொலி நாடகங்கள்
இலங்கை வானொலிக்காக ஏராளமான நகைச்சுவை நாடகங்களையும், தனி நாடகங்களையும், தொடர் நாடகங்களையும் எழுதியவர். தொடர் நாடகங்களில் கிராமத்துக் கனவுகள் இவரது பிறந்த இடமான கரவெட்டியை பின்னணியாக கொண்டிருப்பதும், வாத்தியார் வீட்டில் இவர் வாழ்ந்த இடமான இணுவிலை பின்னணியாகக் கொண்டிருப்பதும் தனிச்சிறப்பாகும். இந்த நாடகத்தின் ஒலிப்பதிவைக் கேட்டே கமலஹாசன் தெனாலி படத்தில் சோமன் பாத்திரத்தில் இலங்கைத் தமிழ் பேசி நடித்தார். இப்படத்தின் வெள்ளி விழா கொண்டாட்டத்தின் போது கமலஹாசனே இந்தத் தகவலைத் தெரிவித்தார்.
கனடாவில் சி.எம்.ஆர் வானொலியில் "மனமே மனமே" என்ற தொடர் நாடகத்தை எழுதி, இயக்கி தயாரித்து வழங்கியிருக்கின்றார்.
தொலைக்காட்சி நாடகங்கள்
இலங்கையில் ரூபவாகினிக்காகவும், கனடாவில் TVI க்காகவும் இவர் எழுதிய பல தொலைக்காட்சி நாடகங்களில் திருப்பங்கள் குறிப்பிடத்தக்கது. 2003ல் இருந்து TVI, 125 நிகழ்ச்சிகள் ஒளிபரப்பிய் 'Wonderful Y.T.Lingam Show' இவரது படைப்பே. எம்மிடையே முதலாவது TV Show நிகழ்ச்சி இதுவேயாகும். TVI யில் முதலாவது தமிழ் Sitcom நாடகம் என்ற வகையில் "நாதன், நீதன்,நேதன்" என்ற நகைச்சுவைதொடரை 2007 இலிருந்து 6 மாதங்களாக எழுதி, நெறிப்படுத்தி ஒளிபரப்பச் செய்தார்.
மேடை நாடகங்கள்
இவர் 20 மேற்பட்ட நாடகங்களை எழுதி இயக்கி உள்ளார். அவற்றுள் பின்வருவன அடங்கும்:
மேடை நிகழ்ச்சிகள்
பல்வேறு வகையான மேகை நிகழ்ச்சிகளை இவர் வழங்கி உள்ளார். பாரதியுடன் ஒரு மாலைப் பொழுது, மனமே, மனமே, ''கே. எஸ். பாலச்சந்திரனுடன் ஒரு மாலைப் பொழுது''' ஆகியன குறிப்பிடத்தக்கன.
சிறுகதைகள்,கட்டுரைகள்
தினகரன், வீரகேசரி முதலான பத்திரிகைகளில் 'மலர் மணாளன்' என்ற புனைபெயரில் சிறுகதைகள் எழுதியதோடு, சிரித்திரன் இதழில் பல 'சிரிகதை'களை எழுதியுள்ளார். தினகரன், ஈழநாடு, முரசொலி போன்ற பத்திரிகைகளில் திரைப்படம், விளையாட்டுத் துறை தொடர்பான பல கட்டுரைகளையும் எழுதினார். ஐரோப்பாவில் வெளிவரும் 'ஒரு பேப்பர்' என்ற பத்திரிகையில் 'கடந்தது..நடந்தது' எனும் நகைச்சுவை கட்டுரைத் தொடரையும், கனடாவில் "தாய் வீடு" பத்திரிகையில் வாழ்வியல் சம்பந்தமான கட்டுரைத் தொடரையும், "தமிழ் ரைம்" சஞ்சிகையில் "என் கலைவாழ்வில்" என்ற அனுபவத்தொடரையும் எழுதியவர். தாய்வீடு பத்திரிகையில், "வாத்தியார் வீட்டிலிருந்து வான்கூவர் வரை" என்ற தொடரையும், "தூறல்" என்ற காலாண்டு சஞ்சிகையில் "என் மனவானில்" என்ற தொடரையும் எழுதி வந்தார்.
திரைப்பட இயக்குனர்
இலங்கையில் வாடைக்காற்று, Blendings (ஆங்கிலம்) ஆகிய திரைப்படங்களின் உதவி இயக்குனராகவும் கனடாவில் எங்கோ தொலைவில், மென்மையான வைரங்கள் ஆகிய திரைப்படங்களின் இயக்குனராகவும் செயற்பட்டார்.
நகைச்சுவை
வானொலி, மேடை, தொலைக்காட்சி, எழுத்து என இவரது எல்லாப் படைப்புகளின் ஊடாகவும் நகைச்சுவையை வெளிப்படுத்தினார். "தனி நடிப்பு என்ற நகைச்சுவை மேடை நிகழ்வை முதன் முதலாக தமிழுக்கு அறிமுகம் செய்து வைத்தார்".
தமிழ் விக்கிப்பீடியாவில் பங்களிப்பு
கே. எஸ். பாலச்சந்திரன் தமிழ் விக்கிப்பீடியாவில் ஒரு பயனராக பங்குபெற்று, 136 கட்டுரைகளை எழுதியுள்ளார்.
தனிவாழ்க்கை
எட்னா கனகேஸ்வரி இவரது மனைவி ஆவார். இவர்களுக்கு சுபாஷினி, வசீகரன் என ஒரு மகளும் ஒரு மகனும் உள்ளனர்.
வெளி இணைப்புகள்
பகுப்பு:ஈழத்துக் கலைஞர்கள் பகுப்பு:ஈழத்து வானொலிக் கலைஞர்கள் பகுப்பு:ஈழத்து நாடக நடிகர்கள் பகுப்பு:ஈழத்து நாடகாசிரியர்கள் பகுப்பு:இலங்கைத் தமிழ்த் திரைப்பட நடிகர்கள் பகுப்பு:ஈழத்து எழுத்தாளர்கள் பகுப்பு:1944 பிறப்புகள் பகுப்பு:2014 இறப்புகள் பகுப்பு:கனேடியத் தமிழ் கலைஞர்கள் பகுப்பு:தமிழ் வானொலி நாடகக் கலைஞர்கள் பகுப்பு:ஈழத்து நகைச்சுவையாளர்கள் பகுப்பு:பிறமொழி-தமிழ் மொழிபெயர்ப்பாளர்கள்
தண்ணீர்பள்ளி இசக்கியம்மன் கோயில்
தண்ணீர்பள்ளி இசக்கியம்மன் கோயில் தமிழ்நாட்டில் கரூர் மாவட்டம், தண்ணீர்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் இசக்கியம்மன் சன்னதியும், விநாயகர் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கினி எலி
16 ஆம் நூற்றாண்டில் ஐரோப்பிய வியாபாரிகளால் அறிமுகப்படுத்தியது முதல், கினி எலி மேற்கத்திய சமூகங்களில் ஒரு வீட்டு வளர்ப்பு விலங்காக புகழ்பெற்று வருகிறது. அவற்றின் அடக்கமான நடத்தை, கையாளுதல் மற்றும் உணவு புகட்டுவதில் அவை காட்டும் புலப்பாடுகள் மற்றும் அவற்றின் மீது காட்டப்படும் பராமரிப்பின் எளிமை ஆகியவை கினி எலியை தொடர்ந்து ஒரு புகழ்பெற்ற வளர்ப்பு விலங்காக வைத்திருக்கிறது. கினி எலிகளின் போட்டி இனப்பெருக்கத்தில் பற்றுடைய நிறுவனங்கள் உலகமெங்கும் உருவாக்கப்பட்டிருக்கிறது, மேலும் கினி எலிகளின் பல்வேறு சிறப்பு இனப்பெருக்கங்கள், பல தரப்பட்ட தோல் வண்ணங்களில் மற்றும் கலவைகளுடன் வளர்ப்பவர்களால் உருவாக்கப்படுகிறது.
வரலாறு
பொதுவான கினி எலிகள் முதன்முதலில் கி.மு. 5000 ஆம் ஆண்டுகளில் தென் அமெரிக்காவின் ஆண்டியன் பிராந்தியத்தில் (இன்றைய கொலம்பியா, ஈக்குவேடார், பெரு மற்றும் பொலிவியாவின் தெற்குப் பகுதிகள்) பழங்குடியினரால் உணவுக்காக வளர்ப்புப்பிராணிகளாக்கப்பட்டன, இது தென் அமெரிக்காவின் கேமலிட்கள் வளர்ப்புப் பிராணிகளாக ஆக்கப்பட்டு சுமார் ஆயிரம் ஆண்டுகளுக்குப் பின்னர் நடந்தது. கினி எலிகளைச் சித்தரிக்கும் சிலைகள் சுமார் கி.மு.500 முதல் கி.பி. 500 ஆம் ஆண்டுகளுக்கு உட்பட்டவை பெரு மற்றும் ஈக்குவேடாரின் தொல்பொருளியல் பள்ளங்களில் கிடைக்கப்பெற்றுள்ளன. பழங்கால் பெரு நாட்டின் மோச்சே இன மக்கள் விலங்குகளைப் பூசித்தனர் மேலும் அவர்கள் தங்கள் கலைகளில் இவ்வெலிகளை அடிக்கடி சித்தரித்திருந்தனர். கி.பி. 1200 முதல் 1532 ஆம் ஆண்டில் ஸ்பானிஷ் ஆக்கிரமிப்பு ஏற்படும் வரையில், தெரிவு இனப்பெருக்கம் பல்வேறு வகையான வளர்ப்புக்குரிய கினி எலிகளின் உருவாக்கத்தை ஏற்படுத்தியது, இது நவீன காலத்து வீட்டுவளர்ப்புகளுக்கு அடிப்படையாக அமைந்தது. அந்தப் பிராந்தியத்தில் அவை இன்னமும் ஒரு உணவு ஆதாரமாகத் தொடர்கிறது; ஆண்டியன் மலைப்பகுதிகளில் இருக்கும் பெரும்பாலான குடியிருப்புகள் இந்த விலங்குகளை வளர்க்கின்றனர், அவை குடும்பங்களின் காய்கறி கழிவுகளை உணவாகக் கொண்டு வாழ்கின்றன. கினி எலிகளை உள்ளடக்கிய நாட்டுப்புற பாரம்பரியங்கள் ஏராளமானவை; அவை பரிசுப் பொருட்களாக பண்ட மாற்றம் செய்யப்படுகின்றன, வழக்காற்றுச் சமூக மற்றும் சமய சடங்குகளில் பயன்படுத்தப்படுகின்றன மேலும் பேச்சுவழக்கு உருவகங்களில் அடிக்கடி குறிப்பிடப்படுகின்றன. நாட்டுப்புற மருத்துவர்கள் அல்லது குரான்டெரோ க்களால் பாரம்பரியமிக்க குணப்படுத்தும் சடங்குகளிலும் கூட அவை ஒரு முக்கிய அங்கம் வகிக்கின்றன, இவர்கள் இந்த விலங்குகளைப் பயன்படுத்தி மஞ்சள் காமாலை, வாத நோய், கீல்வாதம் மற்றும் டைப்பஸ் போன்ற நோய்களைக் கண்டறிகின்றனர். நோயுற்றவர்களின் உடல்களின் மீது இவை தேய்க்கப்படுகின்றன மற்றும் இவை ஒரு இயற்கைக்கு மீறிய ஊடகமாகப் பார்க்கப்படுகிறது. கருப்பு கினி எலிகள் குறிப்பாக நோய் கண்டறிதலுக்குப் பயனுடையதாகக் கருதப்படுகிறது. சிகிச்சை பலனளிக்கக்கூடியதாக இருந்ததா இல்லையா என்பதை முடிவுசெய்வதற்கு இவ்விலங்கு வெட்டி பிளவுபடுதத்தப்பட்டு அவற்றின் குடல் உறுப்புகள் ஆராயப்படலாம். மேற்கத்திய மருந்துகள் கிடைக்காத அல்லது அவை மீது நம்பிக்கையில்லாத ஆண்டெச்சின் பல பாகங்களில் இந்த வழிமுறை பரவலாக ஏற்றுக்கொள்ளப்பட்டிருக்கிறது.
ஸ்பானிஷ், டச்சு மற்றும் ஆங்கிலேய வியாபாரிகள் கினி எலிகளை ஐரோப்பாவுக்குக் கொண்டுவந்தனர், இங்கு அவை மேல்தட்டு மக்களிடத்தில் மற்றும் இராணி எலிசபெத் I உட்பட அரச குடும்பத்தினர் மத்தியில் அவை விரைவாக ஒரு கவர்ச்சிகரமான வளர்ப்புப்பிராணியாகப் பிரபலமடைந்தது. கினி எலி பற்றிய எழுத்துப்பூர்வமான பதிவு 1547 ஆம் ஆண்டிலிருந்து கிடைக்கப்பெறுகிறது, சாண்டோ டோமிங்கோவிலிருந்து இந்த விலங்கைப் பற்றிய விவரணை இருக்கிறது; ஹிஸ்பானியோலாவுக்கு கேவிக்கள் பிறப்புரிமை கொண்டில்லாததால் இந்த விலங்கு பெரும்பாலும் ஸ்பானிஷ் பயணிகளால் அறிமுகப்படுத்தப்பட்டிருக்க்கூடும். 1554 ஆம் ஆண்டில் மேற்கத்திய நாடுகளில் சுவிஸ் இயற்கையாளர் கான்ராட் கெஸ்னெர் அவர்களால் கினி எலி முதன் முதலாக விவரிக்கப்பட்டது. அதனுடைய ஈருறுப்புக்குரிய அறிவியல் பெயர் 1777 ஆம் ஆண்டில் முதன் முதலாக எர்க்ஸ்லெபன் அவர்களால் பயன்படுத்தப்பட்டது; அது பல்லாஸ் பரம்பரைக்குரிய பதவிப்பெயர் (1766) மற்றும் L குறிப்பிட்ட கான்ஃபெர்ரால் (1758) ஆகியவற்றின் ஒரு இரசக்கலவையாகும்.
பெயர்
சாதாரண இனத்தின் அறிவியல் பெயர் கேவியா போர்செல்லஸ், இதில் போர்செல்லஸ் என்பது "குட்டிப் பன்றி" என்பதன் இலத்தீன் சொல்லாகும். கேவியா என்பது புதிய இலத்தீன்; பிரெஞ்சு குய்னாவை ஒருகாலத்தில் பிறப்பிடமாகக் கொண்டிருந்த கலிபி பழங்குடியினரின் மொழியில் அவ்விலங்கின் பெயரான கபியாய்  என்பதிலிருந்து பெறப்பட்டது. கபியாய் போர்த்துகீசு கவியா  (இப்போது சவியா ) வின் தழுவலாக இருக்கலாம், அதுவே எலி எனப் பொருள்படும் சௌஜா  என்னும் டுபி சொல்லிலிருந்து உருவானது. கியூசுவா வில் கினிப் பன்றிகள் கியூவி அல்லது ஜாகா  என்று அழைக்கப்படுகிறது மேலும் ஈக்குவேடார், பெரு மற்றும் பொலிவியாவின் ஸ்பானிஷ் மொழியில் குய்  அல்லது குயோ  (பன்மை குயெஸ், குயோஸ் ) என அழைக்கப்படுகிறது. இதற்கு முரண்பாடாக, இந்த விலங்கினை விவரிப்பதற்கு அதை வளர்ப்பவர்கள் மிகவும் சம்பிரதாயமுறையிலான "கேவி" யையே பயன்படுத்துகின்றனர், அதே நேரத்தில் அறிவியல் மற்றும் பரிசோதனைக் கூட சூழல்களில் அவை பொதுவான் பேச்சு வழக்கிலான "கினிப் பன்றி" என்றே குறிப்பிடப்படுகிறது.
இந்த விலங்குகள் எவ்வாறு "பன்றிகள்" என அழைக்கப்படலாயின என்பது தெளிவாக இல்லை. அவை ஏதோவொரு வகையில் பன்றிகள் போல் உருவாகியிருக்கின்றன, அவற்றின் உடம்புடன் ஒப்பிடுகையில் அவற்றுக்கு மிகப் பெரிய தலை, தடித்த கழுத்துகள், வட்டமான பின்பகுதிகளுடன் எந்தவித வால் அறிகுறியும் இல்லாமல் இருக்கிறது; அவை வெளிப்படுத்தும் சில ஓசைகள் பன்றிகள் எழுப்பும் ஓசையுடன் மிகவும் ஒத்திருக்கிறது, மேலும் பெரும்பாலான நேரத்தை அவை உணவு உட்கொள்வதிலேயே கழிக்கின்றன. 'பன்றித் தொழுவம்' போன்ற சிறு வாழ்விடங்களிலும் கூட அவை நீண்ட காலத்துக்கு உயிர்வாழமுடியும், இவ்வாறாக அவை ஐரோப்பிய நாடுகளுக்கு கப்பல்களில் எளிதாக அனுப்பப்படுகிறது.
பல ஐரோப்பிய மொழிகளில் இந்த விலங்கின் பெயர் பன்றிக்குரிய உட்பொருளைக் கொண்டிருக்கிறது. அவற்றுக்கான ஜெர்மனிய சொல் Meerschweinchen, இதற்கான நேர் பொருள் "சிறிய கடல் பன்றி", இது போலிஷ் மொழியில் świnka morska எனவும், ஹங்கேரிய மொழியில் tengerimalac  எனவும் ரஷ்ய மொழியில் морская свинка  எனவும் மொழிபெயர்க்கப்பட்டுள்ளது, இவற்றை "கடல் பன்றி" என ஆங்கிலத்தில் மொழிபெயர்க்கலாம். இது கடலோடிகளுக்குரிய வரலாறுகளிலிருந்து பெறப்பட்டது: பயணிக்கும் கப்பல்கள் தங்கள் உணவுப் பொருட்களை நிரப்புவதற்காக புதிய உலகுகளில் நிறுத்தி கினிப் பன்றிகளால் நிரப்பின, இது பசுமையான இறைச்சிகளைக் கொண்டு செல்லும் ஓர் எளிய வழியை ஏற்படுத்திக்கொடுத்தது. இதற்கான பிரெஞ்சு சொல் Cochon d'Inde (இந்தியப் பன்றி) அல்லது கோபாயே ; டச்சு நாட்டவர்கள் அதை Guinees biggetje (குய்னிய பன்றிக்குட்டி) அல்லது கேவியா என்றனர் (சில டச்சு பேச்சுவழக்குகளில் அது ஸ்பான்செ எலி என்றழைக்கப்படுகிறது), மற்றும் போர்த்துகீச மொழியில் கினிப் பன்றி லத்தீன் மொழியாக்கப்பட்ட வழியாக டுபி சொல்லிலிருந்து கோபாயா அல்லது porquinho da Índia  (சிறிய இந்தியப் பன்றி) என பல்வேறாகக் குறிப்பிடப்படுகிறது. ஆனால் இது அனைவருக்கும் ஏற்றதான ஒன்றல்ல; உதாரணத்திற்கு ஸ்பானிஷ் மொழியில் பொதுவான சொல்லாக இருப்பது conejillo de Indias (இந்தியா/மேற்கிந்திய தீவின் சிறிய முயல்). அதே அளவு விநோதமாக சீனர்கள் அவற்றை ஹாலந்து பன்றிகள் (荷蘭豬, hélánzhū) எனக் குறிப்பிடுகின்றனர்.
ஆங்கில "கினியா பிக்" என்னும் சொல்லில் இருக்கும் "கினியா"வின் தோற்றத்தை விவரிப்பது கடினம். இந்த விலங்குகள் கினியா வழியாக ஐரோப்பாவுக்குக் கொண்டுவரப்பட்டதாக ஒரு புனைக்கருத்து இருக்கிறது, இதனால் அது அங்கிருந்து தோற்றம் கொண்டதாக மக்களை எண்ண வைத்தது. "கினியா" என்னும் சொல், ஆங்கிலத்தில் எந்தவொரு தூர தேசம், அறியாத நாடுகளைப் பொதுவாகக் குறிப்பிடுவதற்கு அவ்வப்போது பயன்படுத்தப்பட்டு வந்திருக்கிறது, அதனால் அந்தப் பெயர் விலங்கின் வெளிநாட்டுத்தன்மையைக் குறிக்கும் ஒரு அலங்காரக் குறிப்பாக இருக்கலாம். அந்தப் பெயரில் இருக்கும் "கினியா" என்பது தென் அமெரிக்காவில் இருக்கும் ஒரு பகுதியான "கியானா" என்பதன் சிதைவாக இருக்கலாம் என மற்றொரு புனைகருத்து இருக்கிறது, என்றாலும் இந்த விலங்குகள் அந்தப் பிராந்தியத்தைப் பிறப்பிடமாகக் கொண்டிருக்கவில்லை. கினியா நாணயத்தின் விலைக்கு அவை விற்கப்பட்டதால் அவ்வாறு பெயரிடப்பட்டதாக பொதுவான ஒரு தப்பெண்ணம் இருக்கிறது; இந்தக் கோட்பாடு ஏற்றுக்கொள்ளக்கூடியதாக இல்லை, ஏனெனில் 1663 ஆம் ஆண்டில்தான் கினியா முதன்முதலாக இங்கிலாந்தை அடைந்தது, ஆனால் அதற்கு முன்னர் 1653 ஆம் ஆண்டிலேயே வில்லியம் ஹார்வே "கின்னி பிக்" என்ற சொல்லாடலைப் பயன்படுத்தியுள்ளார். கோனே (முயல்) என்னும் சொல்லின் திரிபாக "கினியா" இருக்கலாம் என சிலர் நம்புகின்றனர்; எட்வர்ட் டாப்செல்லின் 1607 ஆம் ஆண்டு நான்குகால் பிராணிகள் மீதான ஆய்வுக் கட்டுரை கினிப் பன்றிகளை "பன்றி முயல்கள்" எனக் குறிப்பிடுகிறது.
தனிக்கூறுகள் மற்றும் சுற்றுச்சூழல்
thumb|பல்வண்ணமுடைய இரு அபிசினிய கினிப் பன்றிகள்
கொறித்துண்ணுபவைகளில் கினிப் பன்றிகள் மிகவும் பெரிதானவை, அவை 700 முதல் 1200 கிராம் (1.5–2.5 பௌண்டுகள்) எடைகொண்டுள்ளது மற்றும் 20 முதல் 25 செ.மீ. (8–10 இன்ச்கள்) நீளமுடையவை. சராசரியாக அவை நான்கு முதல் ஐந்து ஆண்டுகள் வரை உயிர்வாழ்கின்றன, ஆனால் எட்டு ஆண்டுகள் வரை கூட அவை வாழக்கூடும். 2006 ஆம் ஆண்டு கின்னஸ் உலக சாதனையின் கூற்றுப்படி மிக நீண்ட காலமாக உயிர் வாழ்ந்த கினிப் பன்றியின் வயது 14 ஆண்டுகள், 10.5 மாதங்கள் என பதிவுசெய்யப்பட்டுள்ளது.
கினிப் பன்றிகள், சின்சில்லாக்கள் மற்றும் டெகுகள் போன்ற கேவியோமார்ப்புகள் கொறித்துண்ணுபவை அல்ல எனவும் அவை பாலூட்டிகளின் தனி வரிசைமுறைகளாக (லாகோமார்ப்புகள் போன்று) மறுபகுப்பு செய்யப்படவேண்டும் என பரிந்துரைக்கும் ஒரு சிறுபான்மை அறிவியல் கருத்து 1990 ஆம் ஆண்டுகளில் உருவானது. இன்னும் விரிவான மாதிரிகளைப் பயன்படுத்தி மேற்கொள்ளப்பட்ட தொடர்ச்சியான ஆராய்ச்சிகள் பாலூட்டி உயிரியலாளர்களிடத்தில் ஒரு பொதுப்படையான கருத்து உருவாகியிருக்கிறது, அதன்படி கொறித்துண்ணும் விலங்குகளை ஒருவழித் தோன்றல்களாக வகைப்படுத்தியது நியாயமே என்னும் முடிவுக்கு வந்தனர்.
இயற்கையான வாழ்விடங்கள்
கேவியா போர்செல்லஸ் இயற்கையாகவே காடுகளில் காணப்படுவதில்லை; கேவியா அபேரியா, கேவியா ஃபல்கிடா  மற்றும் கேவியா திசுச்சுடி  போன்ற கேவிகள் இனத்துக்கு மிகவும் நெருக்கமான தொடர்புடையவைகளின் சந்ததிகளாக இருக்கலாம், இவை தென் அமெரிக்காவின் பல்வேறு பிராந்தியங்களில் இன்னமும் பொதுவாகக் காணப்படுகின்றன. 20 ஆம் நூற்றாண்டில் அடையாளங்காணப்பட்ட கேவியா அனோலேய்மே மற்றும் கேவியா கியேனே  போன்ற சில கேவி இனங்கள், காட்டுக்குள் மீண்டும் அறிமுகப்படுத்தியதன் மூலம் காட்டுமிருகங்களாக ஆகிவிட்ட அவை வளர்ப்பு கினிப் பன்றிகளாக இருந்திருக்கலாம். காட்டு கேவிகள் புல் சமவெளிகளில் காணப்படுகின்றன மற்றும் மாடு போன்றே உயிர்சூழல் நிலைக்கூறுகளைக் கொண்டிருக்கிறது. அவை கூடிவாழக்கூடியவைகள், காடுகளில் சிறு குழுக்களாக வாழ்ந்துவரும் அவைகளில் பல்வேறு பெண்ணினம் (பெண் பன்றிகள்), ஒரு ஆண் (ஆண் பன்றி) மற்றும் இளைய கூட்டமும் (இது, முந்தைய பன்றி சம்பந்தப்பட்ட பெயர்முறையில் குட்டி என அழைக்கப்படுவதிலிருந்து ஒரு திருப்பம்) அடங்கும். அவை கூட்டம் கூட்டமாக (மந்தைகள்) நகர்ந்து புற்களை அல்லது இதர தாவரங்களை உண்ணும் மேலும் அவை உணவை சேமித்து வைக்காது. அவை வளை தோண்டுவதும் அல்லது கூடு கட்டுவதும் இல்லை, இதர விலங்குகள் தோண்டிய வளைகளில் அடிக்கடி தஞ்சம் புகுகின்றன, அதுமட்டுமல்லாமல் தாவரங்களால் ஏற்படுத்தப்பட்ட வெடிப்புகள் மற்றும் புழைகளிலும் கூட தங்கும். அந்தி ஒளிக்குரிய விலங்குகளான அவை, சூரிய உதயம் மற்றும் சூரிய மறைவின் போது மிகவும் சுறுசுறுப்புடன் இருக்கும், அந்த நேரங்களில் அதன் எதிரிகளால் அவற்றைக் காண்பது கடினமாக இருக்கும்.
வளர்ப்புக்குரிய வாழ்விடங்கள்
thumb|right|இந்தப் பூனை இந்த சோடிப் கினிப் பன்றிகளை ஏற்றுக்கொண்டுள்ளது.இந்த வகையான இனங்களுக்கிடையிலான இடையீடுகளின் வெற்றி ஈடுபட்டுள்ள தனிப்பட்ட விலங்களுக்கு ஏற்ப வேறுபடுகிறது.
வளர்ப்பு கினிப் பன்றிகள் பொதுவாக கூண்டுகளில் வாழ்கின்றன, இருந்தாலும் நிறைய எண்ணிக்கை கினிப் பன்றிகளைக் கொண்டிருக்கும் சில உடைமையாளர்கள் தங்கள் செல்லப் பிராணிகளுக்கு ஒரு முழு அறையையும் ஒதுக்கக்கூடும். கெட்டியான அல்லது கம்பி வலைத் தரைகளுடன் கூடிய கூண்டுகள் பயன்படுத்தப்படுகின்றன, இருந்தாலும் கம்பி வலை தரைகள் காயங்களை ஏற்படுத்தலாம் மற்றும் குளம்புப் புண் (புரைபாடுடைய ஒவ்வாததோலழற்சி) என்று பொதுவாக அறியப்படும் நோய்தாக்குதலால் தொடர்புகொண்டிருக்கலாம். "கியூப்ஸ் அண்ட் கோரோபிளாஸ்ட்" (அல்லது C&C) பாணி கூண்டுகள் இப்போது ஒரு பிரபலமான தேர்வாக இருக்கிறது. கூண்டுகள் அவ்வப்போது மரச்சீவல் அல்லது அதற்கு ஒத்த பொருளால் பூசப்பட்டிருக்கும். கடந்த காலங்களில் சிவப்பு செடார் (கிழக்கத்திய அல்லது மேற்கத்திய) மற்றும் தேவதாரு என இரு மென்மரங்களால் செய்யப்பட்ட படுக்கைகள் மிகப் பரவலாகப் பயன்படுத்தப்பட்டு வந்தன, எனினும் இன்று இந்தப் பொருட்களில் கெடுதலான பீனால்கள் (நறுமணமுள்ள ஐட்ரோகார்பன்) மற்றும் எண்ணெய்கள் இருப்பதாக நம்பப்படுகிறது. பாதுகாப்பான படுக்கைகளில் உள்ளடங்கியவை கெட்டிமரங்கள் (காட்டரசுமரம் போன்றவை), தாள் பொருட்கள் மற்றும் சோள காம்பு முனை ஆகியவை இதர மாற்றுப்பொருட்களாக இருக்கின்றன. கினிப் பன்றிகள் தங்கள் கூடுகளுக்குள்ளாக அசுத்தமாக இருக்க முயல்கின்றன; அவை அடிக்கடி தங்கள் உணவுக் கிண்ணங்களில் குதித்துவிடுகின்றன அல்லது அவற்றுள் தங்கள் படுக்கை அல்லது மலங்களைத் தள்ளிவிடுகின்றன, மேலும் அவற்றின் சிறுநீர் கூண்டின் மேற்பரப்புகளில் கெட்டியாகிவிடுகின்றன அத்துடன் அவற்றை நீக்குவது மிகவும் கடினமாக இருக்கிறது. அதனுடைய கூண்டு சுத்தம் செய்யப்பட்டபிறகு ஒரு கினிப் பன்றி வழக்கமாக சிறுநீர் கழித்து தன்னுடைய உடலின் அடிபாகத்தை தரையெங்கும் தேய்த்து தன்னுடைய பரப்பெல்லையைக் குறியிடும். தங்கள் கூடுகளிலிருந்து வெளியே எடுக்கப்பட்டாலும் கூட ஆண் கினிப் பன்றிகள் இதே முறையில் தங்கள் பரப்பெல்லையைக் குறியிடும்.
கினிப் பன்றிகள் வேறு இனங்களுடன் குடியமர்த்தப்பட்டால் அவை பொதுவாக தழைத்திருப்பதில்லை. கெர்பில்கள் மற்றும் வெள்ளெலிகள் போன்ற இதர கொறித்துண்ணிகளுடன் கினிப் பன்றிகளைக் குடியமர்த்துவது மூச்சுத்தொல்லை மற்றும் இதர நோய்த்தொற்றுகளுக்கான நிகழ்வுகளை அதிகரிக்கும், மேலும் அத்தகைய கொறித்துண்ணிகள் கினிப் பன்றிகளிடத்தில் மிகவும் மூர்க்கத்தனமாக நடந்துகொள்ளும். பெரிய விலங்குகள் கினிப் பன்றிகளை தங்கள் இரையாகக் கருதக்கூடும், இருந்தாலும் அவற்றை ஏற்றுக்கொள்ளும்படி சிலவற்றை (நாய்கள் போன்றவை) பழக்கப்படுத்தலாம். கினிப் பன்றிகள் மற்றும் வளர்ப்பு முயல்களை ஒன்றாகக் குடியமர்த்துவது குறித்து மாறுபட்ட கருத்துகள் நிலவுகின்றன. கினிப் பன்றிகள் மற்றும் முயல்கள் ஒரே கூண்டைப் பங்குப்போட்டுக்கொள்ளும்போது ஒன்றுடன் மற்றொன்று நன்றாக இணைவதாக சில வெளியிடப்பட்ட ஆதாரங்கள் கூறுகின்றன. எனினும் லாகோமார்ப்புகளாக, முயல்களுக்கு வெவ்வேறு உணவூட்டம்சார் தேவைகள் இருக்கிறது, அதனால் அந்த இரு இனங்களுக்கும் ஒரே வகையான உணவைப் புகட்டமுடியாது. முயல்கள் பார்டிடெல்லா மற்றும் பாஸ்டியுரெல்லா  போன்ற மூச்சு சுவாசத் தொற்றகள் போன்ற நோய்களைக் கொண்டிருக்கலாம், இவற்றுக்கு கினிப் பன்றிகள் எளிதில் பாதிப்படையலாம். கினிப் பன்றியைக் காட்டிலும் குள்ள முயல்களும் கூட மிகவும் பலசாலிகளாக இருக்கின்றன மற்றும் அவை வேண்டுமென்றே அல்லது கவனக்குறைவுடன் ஊறு விளைவிக்கலாம்.
நடத்தை
கினிப் பன்றிகள் உணவுக்கான கடினப் பாதைகளைக் கற்றுக்கொள்ளலாம் மேலும் கற்றுக்கொண்ட பாதையைப் பல மாதங்களுக்குத் துல்லியமாக நினைவில் கொள்ளும். நகர்வுதான் அவற்றின் மிகவும் கடினமான சிக்கல் தீர்க்கும் உத்தியாக இருக்கிறது. கினிப் பன்றிகள் சிறிய தடைகளை தாண்டிய போதும் அவற்றால் மேலே ஏற முடியாது மற்றும் அவை குறிப்பிட்டவகையில் சுறுசுறுப்பானவையும் அல்ல. அவை மிகவும் எளிதில் கலவரமடைந்து நீண்ட காலநேரத்திற்கு உறைந்து நிற்கும் அல்லது ஆபத்தை உணர்ந்தால் பாதுகாப்பான இடத்தை நோக்கி மிக விரைவான பாய்ச்சல் ஓட்டத்தை மேற்கொள்ளும். கலவரமடைந்த மிகப் பெரிய குழுக்களான கினிப் பன்றிகள் "மிரண்டோடும்", தங்கள் எதிரிகளை குழப்பமடையச் செய்யும் விதமாக ஒழுங்கற்ற திசைகளில் ஓடும். கிளர்ச்சியுறும்போது கினிப் பன்றிகள் தொடர்ச்சியாக காற்றில் மேலும் கீழுமாக குதிக்கும் ("தாறுமாறான குதிப்பு" எனப்படும்), இது மரநாய்களின் போர் நடனத்துக்கு ஒத்த ஒரு அசைவு. அவை மிகவும் நன்றாக நீச்சலடிக்கக்கூடியவையும் ஆகும். thumb|கினிப் பன்றிகளின் "சமூகப் பராமரிப்பு" பல கொறிப்புண்ணிகள் போல, கினிப் பன்றிகள் சில நேரங்களில் சமூக சீர்ப்படுத்தல்களில் பங்கேற்கும் மற்றும் அவை குறித்த நேரங்களில் சுயமாக சீர்படுத்திக்கொள்ளவும் செய்யும். சீர்ப்படுத்தும் செய்முறைகளின்போது ஒரு பால்வெள்ளை பொருள் அவற்றின் கண்களிலிருந்து சுரந்து முடிகளில் தேய்க்கப்படும். ஆண் பன்றிக் கூட்டங்கள் அவ்வப்போது ஒன்று மற்றொன்றின் முடியை மெல்லும், ஆனால் இது ஒரு கூட்டு சைகையாக இல்லாமல் குழுவுக்குள்ளே ஒரு தலைமை அமைப்பை உருவாக்குவதற்கான ஒரு வழிமுறையாக இருக்கிறது. கடித்தல் (குறிப்பாக காதுகளை), மயிர்க்கூச்செறிதல், ஆக்ரோஷமான இரைச்சல்கள், தலை துறுத்துதல் மற்றும் பாய்ந்து தாக்குதல் மூலமும் ஆதிக்கம் நிறுவப்படுகிறது. ஒரே பாலின குழுக்களிடையே ஆதிக்கம் செலுத்துவதற்காக பாலியல்முறையற்று மேலே ஏறுவது கூட சாதாரணமாகக் காணப்படுகிறது.
கினிப் பன்றியின் பார்வை மனிதர்களைப் போல் அவ்வளவு நன்றாக இல்லை, ஆனால் அவை பரந்த எல்லைப் பார்வையைக் கொண்டிருக்கின்றன (சுமார் 340°) மற்றும் அவை பகுதி வண்ணங்களில் (இருநிறப்பார்வை) பார்க்கின்றன. அவற்றுக்கு நன்றாக உருவான கேட்டல், நுகர்தல் மற்றும் தொடு புலன்உணர்வுகள் இருக்கிறது. இன உறுப்பினர்களுக்கிடையே தகவல்தொடர்புக்கான முதன்மை வழிமுறையாக இருப்பது குரலொலிப்பு. சில ஒலிகள் பின்வருமாறு:
இனப்பெருக்கம்
thumb|right|மூன்று குட்டிகளை ஈன்றெடுப்பதற்கு ஒரு வாரத்திற்கு முன் கர்ப்பமுற்றிருக்கும் பெண் பன்றி
கினிப் பன்றியால் ஆண்டு முழவதும் இனப்பெருக்கம் செய்ய முடியும், பிறப்பு உச்சநிலைகள் வழக்கமாக வசந்தகாலத்தில் இருக்கும்; ஆண்டுக்கு ஐந்து குட்டிகள் வரை ஈன்றெடுக்கும். கருவுற்றிருக்கும் காலம் 59 முதல் 72 நாட்கள் வரை நீடிக்கும், சராசரியாக இது 63-68 நாட்கள் வரையில் இருக்கும். கருவுற்றிருக்கும் காலம் நீண்டதாக இருப்பதாலும் குட்டிகளின் அளவு பெரியதாக இருப்பதாலும், கருவுற்றிருக்கும் பெண்பன்றி மிகப் பெரியதாகவும் கத்தரிக்காய் வடிவிலும் ஆகிவிடக்கூடும், இருந்தாலும் அளவு மற்றும் வடிவத்தின் மாற்றங்கள் வேறுபடும். பெரும்பாலான இதர கொறித்துண்ணிகளின் குட்டிகள் பிறக்கும்போது கண்திறக்காமல் உணவுக்குப் பெற்றோரைச் சார்ந்திருக்கும் நிலை போலல்லாமல், கினிப் பன்றியின் புதிதாய்ப் பிறந்த குட்டிகள் முடி, பல், நகங்கள் மற்றும் சிறிது கண்பார்வையுடன் நன்றாக வளர்ச்சிபெற்றிருக்கின்றன; அவை உடனடியாக நகரத் தொடங்கிவிடுகின்றன, மேலும் அவை தொடர்ந்து தாய்ப்பால் குடித்த போதிலும் அவை உடனடியாக கெட்டி உணவை சாப்பிடத் தொடங்குகின்றன. ஈற்றுப்பன்றிகள் 1–6 குட்டிகளைப் பெறுகின்றன, சராசரியாக மூன்று குட்டிகளாகும்; பதிவு செய்யப்பட்ட மிகப் பெரிய குட்டிகளின் எண்ணிக்கை 17 ஆகும்.
சிறிய ஈற்றுபன்றிகளில், பெரியதாக வளர்ந்துவிட்ட குட்டிகளால் பிரசவத்தின்போது சிக்கல்கள் ஏற்படலாம். பெரும் ஈற்றுப்பன்றிகளிடத்தில் இறந்தேபிறக்கும் நிகழ்வுகளை அதிகரிக்கும் விளைவை ஏற்படுத்தும், வளர்ச்சியின் மேம்பட்ட கட்டத்தில் குட்டிகள் பிரசவமாவதால், தாய்ப் பாலின் அணுக்கமின்மை புதிய பிறப்புகளின் இறப்பு விகிதத்தில் எந்த விளைவையும் ஏற்படுத்துவதில்லை. உடனுறைவில் இருக்கும் பெண் பன்றிகள் பாலூட்டும் தாய்மைக் கடமையில் உதவிசெய்கின்றன.
பொதுவான அளவைத் தவிர்த்து ஆண் மற்றும் பெண் கினிப் பன்றிகள் வெளிப்புற தோற்றத்தில் வேறுபடுவதில்லை. இரு பாலினத்திலும் மலவாய், பிறப்புறுப்புக்கு மிக அருகிலேயே இருக்கிறது. பெண் பிறப்புறுப்புகளின் இதழ்களிலிருந்து உருவான Y-வடிவிலான வடிவமைப்பு மூலம் பெண் பிறுப்புறுப்புகள் அடையாளம் காணப்படுகிறது; ஆண் பிறப்புறுப்பில் ஆண்குறி மற்றும் மலவாய் ஒரே வடிவில் இருந்தபோதிலும் சுற்றுவட்டார முடிகளில் அழுத்தம் கொடுக்கப்பட்டால் ஆண்குறி துருத்திக்கொள்ளும். ஆண் பன்றியின் விரைகள் விரையழற்சி வீக்கத்தின் மூலம் வெளிப்புறத்தில் காணப்படலாம்.
thumb|எட்டு மணிநேரமே ஆன கினிப் பன்றிக் குட்டி ஆண் பன்றிகள் 3–5 வாரங்களில் பருவ முதிர்ச்சி அடைகின்றன; பெண் கினிப் பன்றிகள் நான்கு வாரங்களிலேயே இனப்பெருக்கத்திற்குத் தயாராகிவிடுகின்றன மேலும் அவை முதிர்வடைவதற்குள் அவற்றால் குட்டிகளைக் கொண்டு செல்லமுடியும். எப்போதுமே பெற்றெடுக்காத பெண் கினிப் பன்றிகள், வயதுக்கு வந்த ஆறு மாதங்களுக்குப் பிறகு பொதுவாக பூப்பெலும்பொட்டின் மீளா பிணைப்பு ஏற்பட்டுவிடுகிறது, இது இடுப்பு எலும்பில் ஏற்படும் ஒரு இணைப்பாகும். இவ்வாறு ஏற்பட்டபிறகு அவை கருவுற்றால், பிறப்பு வழிப்பாதை போதிய அளவுக்கு விரிவடையாது; இது வலிமிகு பேறாக அமைந்து குழந்தையை ஈன்றெடுக்க முயற்சிக்கும்போது இறப்பு ஏற்படும். ஈன்றெடுத்த 6–48 மணி நேரத்திற்குப் பின்னர் இந்தப் பெண் கினிப் பன்றிகள் கருப்பம் அடையலாம், ஆனால் இவ்வாறு தொடர்ந்து கருவுற்றிருந்தால் பெண்ணுக்கு அது ஆரோக்கியமானதல்ல.
கருப்பத்தின் நச்சுக்குருதி சாதாரணமாக இருக்கிறது மற்றும் பல கருவுற்ற பெண் பன்றிகளைக் கொன்றுவிடுகிறது. நச்சுக்குருதி அறிகுறிகளில் உள்ளடங்குபவை பசியின்மை, ஆற்றல் இல்லாமை, மிகையான உமிழ்நீர், கீற்றோன்கள் காரணமாக இனிப்பான அல்லது பழத்துக்குரிய சுவாச மணம் மற்றும் நோய் தீவிரத்தன்மையில் வலிப்புத்தாக்கங்கள். கருப்பத்தின் நச்சுக்குருதி வெப்பக் காலங்களின் போது மிகச் சாதாரணமாக காணப்படுகிறது. கர்ப்பத்தின் இதர தீவிர சிக்கல்களில் உள்ளடங்குபவை கருப்பை முன்னிறக்கம், தாழ்கால்சிய ரத்தம் மற்றும் முலையழற்சி.
உணவு முறை
thumb|right|ஒரு வெள்ளிநிற அகௌட்டி கினிப் பன்றி புல்லைத் தின்கிறது
புல் தான் கினிப் பன்றியின் இயற்கை உணவு. அவற்றின் பின்கடைவாய்ப்பற்கள் தாவரப் பொருட்களை அரைப்பதற்குப் பொருத்தமாக இருக்கிறது, மேலும் அவை அந்த விலங்கின் வாழ்நாள் முழுவதும் வளரும். பெரும்பாலான புல்-உண்ணும் பாலூட்டிகள் சற்றுப் பெரியதாக இருக்கின்றன மற்றும் நீளமான செரிமானப் பாதையையும் கொண்டிருக்கின்றன; பெரும்பாலான கொறித்துண்ணிகளைக் காட்டிலும் கினிப் பன்றிகள் மிக நீண்ட பெருங்குடல் கொண்டிருந்தாலும் அவை தங்கள் உணவுடன் தம் கழிவை உண்டு உபதீவனப் பொருளைச் சேர்க்கவேண்டியிருக்கிறது. எனினும் அவை தம்முடைய எல்லா மலத்தையும் தாறுமாறாக உட்கொள்வதில்லை, ஆனால் அவை பி வைட்டமின்கள், நார்ச்சத்து மற்றும் சரியான செரிவுக்குத் தேவையான பாக்டீரியாவை மறுசுழற்சி செய்யும் சீசோடிரோப்கள் என அழைக்கப்படும் சிறப்பு மென் குறுணைகளை உற்பத்தி செய்கின்றன. கினிப் பன்றி கருவுற்றிருந்தால் அல்லது பருமனாக இருந்தால் தவிர, இந்த சீசோடிரோப்கள் (அல்லது குறும்பைக் குறுணைகள்) மலவாயிலிருந்து நேரடியாக உண்ணப்படுகிறது. இந்த நடத்தையை அவை முயல்களுடன் பகிர்ந்துகொள்கின்றன. முதிய ஆண் பன்றிகள் அல்லது பெண் பன்றிகளில் (இளம்பன்றிகளில் இந்த நிலைமை அரிதானது), உட்கொள்வதற்காக மலவாயிலிருந்து மென் குறுணைகளை வெளியேற்ற அனுமதிக்கும் தசைகள் பலவீனமடைந்துவிடக்கூடும். இது மலவாய் இறுக்கிப் பிடிப்பு என்னும் நிலைமையை ஏற்படுத்தும் இது பன்றியை சீசோடிரோப்களை மீண்டும் செரிக்கச் செய்வதைத் தவிர்க்கிறது, இருந்தாலும் இறுகிப்பிடிக்கப்பட்ட தொகுதி மூலமாக கெட்டியான குறுணைகள் வெளியேறிவிடலாம். விளைவுக்குள்ளான மலங்களை கவனத்துடன் நீக்குவதன் மூலம் இந்த நிலைமை தற்காலிகமாகத் தணிக்கப்படலாம்.
கினிப் பன்றிகள் நாட்படாத காய்ந்த புற்களை உண்பதால் நல்ல பலன் அடைகின்ற, குறிப்பாக டிமோதி வைக்கோல், அது டிமோதியை அடிப்படையாகக் கொண்ட உணவு குறுணைகளுடன் கூடுதல உணவாகும். குதிரைமசால் கூட ஒரு பிரபல உணவுத் தேர்வாக இருக்கிறது; பெரும்பாலான கினிப் பன்றிகளுக்கு இது வழங்கப்பட்டால் மிக அதிக அளவில் அவற்றை உண்ணும், இருந்தாலும் வயுதுக்கு வந்த கினிப் பன்றிகளுக்கு குதிரைமசாலை உணவாகக் கொடுப்பதில் சில சர்ச்சைகள் இருந்து வருகின்றன. குதிரைமசாலைக் காய்ந்த புல்லாக இல்லாமல் பருப்புத் தானியமாக மிக அதிக அளவில் நுகர்வது உடல் பருமனை ஏற்படுத்தும், அத்துடன் அதிகமான சுண்ணச்சத்து காரணமாக கருவுற்ற மற்றும் இளம் கினிப் பன்றிகளைத் தவிர எந்தவொன்றுக்கும் சவ்வுப்பை கற்கள் ஏற்பட வாய்ப்பிருப்பதாக சில வளர்ப்பு உரிமையாளர்கள் மற்றும் கால்நடை அமைப்புகள் அறிவுறுத்தியுள்ளன. எனினும், வெளியிடப்பட்டுள்ள அறிவியல் ஆதாரங்கள் புரதம், அமினோ அமிலங்கள் மற்றும் நார்ச்சத்துகளை நிறைவுசெய்வதற்குக் குதிரைமசால் ஒரு மூலாதாரமாகக் குறிப்பிடப்பட்டிருக்கிறது.
மனிதர்களைப் போல, ஆனால் பெரும்பாலான இதர பாலூட்டிகளைப் போலல்லாமல், கினிப் பன்றிகள் தங்களுடையதேயான வைட்டமின் சி யைத் தொகுக்க முடியாது மற்றும் இந்த முக்கிய ஊட்டச்சத்தை உணவிலிருந்தே பெறவேண்டும். கினிப் பன்றிகள் போதிய வைட்டமின் சியை உள்வாங்க முடியாவிட்டால் அவை உடனடியாக மரணம் ஏற்படுத்தும் வாய்ப்பைக் கொண்டிருக்கும் சொறிகரப்பான் நோய் என்னும் உயிர்ச்சத்து சி பற்றாக்குறை நோயால் அவதிப்படும். கினிப் பன்றிககளுக்கு தினமும் சுமார் 10 mg வைட்டமின் சி தேவைப்படுகிறது (கருவுற்றிருந்தால் 20 mg), இது பசும் பச்சை காய்கறிகள் மற்றும் பழங்கள் (பூக்கோசு, ஆப்பிள், முட்டைக்கோசு, கேரட், நீண்ட தண்டுள்ள கீரை மற்றும் பசலைக் கீரைகள் போன்றவை) மூலம் அல்லது உணவுக் கூடுதல்கள் மூலமும் பெறப்படலாம். கினிப் பன்றிகளுக்கான ஆரோக்கியமான உணவில் சுண்ணச்சத்து, மெக்னீசியம், பொசுபரசு, பொட்டாசியம் மற்றும் ஐட்ரஜன் ஐயனிகள் என ஒரு சீரான தொகுப்பைக் கொண்டிருக்கவேண்டும்; வைட்டமின்கள் E, A மற்றும் D ஆகியவையும் போதிய அளவுக்குத் தேவைப்படுகிறது. சமச்சீரற்ற உணவுமுறைகள் தசை வலுவிழப்பு, மாற்றிடச் சுண்ணமேற்றம், கர்ப்பத்தில் குறைபாடுகள், வைட்டமின் பற்றாக்குறைகள் மற்றும் பற் சிக்கல்கள் ஆகியவற்றுடன் தொடர்புடையதாக இருக்கிறது. பசுமையான பழங்கள் மற்றும் காய்கறிகளைப் பொறுத்தவரையில் கினிப் பன்றிகள் சஞ்சல நெஞ்சமுடையவைகளாக இருக்கின்றன, வாழ்க்கையின் ஆரம்ப நாட்களிலேயே எதை உண்ணவேண்டும் எதை உண்ணக்கூடாது என்பதை கற்றுக்கொண்டதால், முதிர்ச்சி பெற்றவுடன் அவற்றின் உணவுப் பழக்கங்களை மாற்றிக்கொள்வது சிரமமாக இருக்கும். உணவு முறையில் ஏற்படும் திடீர் மாற்றங்களுக்கு அவை ஒத்துவருவதில்லை; புதிய உணவு வகைகளை ஏற்றுக்கொள்வதைக் காட்டிலும் அவை உணவு உண்ணாமல் பட்டினி கிடக்கும். வைக்கோல் அல்லது இதர உணவுகளைத் தொடர்ந்து வழங்கப்படுவது பொதுவாகப் பரிந்துரைக்கப்படுகிறது, ஏனெனில் கினிப் பன்றிகள் தொடர்ச்சியாக சாப்பிட்டுக்கொண்டே இருக்கும் மேலும் உணவு இல்லை என்றால் தங்களுடைய சொந்த முடிகளையே மெல்வது போன்ற பழக்கங்களை ஏற்படுத்திக்கொள்ளும். இதற்குக் காரணம் கினிப் பன்றிகளின் பல் தொடர்ந்து வளர்ச்சி பெறுகிறது, அவற்றின் வாயை விட பற்களை பெரிதாக வளர்ந்து விடாதபடி அவை வழக்கமாக பற்களை நெரிக்கின்றன, இது கொறித்துண்ணிகளிடத்தில் பொதுவாகக் காணக்கூடிய சிக்கலாக இருக்கிறது. துணி, காகிதம், பிளாஸ்டிக் மற்றும் இரப்பரையும் கூட கினிப் பன்றிகள் மெல்லும்.
கினிப் பன்றிகளுக்குப் பல தாவரங்கள் நச்சுக்குரியவையாக இருக்கின்றன அவற்றில், பிராக்கென், பிரையோனி, பட்டர்கப், சார்லாக், அட்ரோபின் நச்சு கொண்ட தாவரம், ஃபாக்சுகிளோவ், ஹெலிபோர், எம்லாக், லில்லி ஆஃப் தி வேல்லி, மேவீட், மாங்க்ஸ்வுட், பிரைவெட், ராக்வோர்ட், ரூபார்ப், ஸ்பீட்வெல், டோட்ஃபிளாக்ஸ் மற்றும் காட்டு சிவரிக்கீரை ஆகியன உள்ளடங்கும். கூடுதலாக, தண்டங்கிழங்கிலிருந்து (எடு: அல்லி மலர் வகை மற்றும் வெங்காயம்) வளரும் எந்த தாவரமும் பொதுவாக நச்சுத்தன்மையுடையதாகக் கருதப்படுகிறது.
உடல்நலம்
thumb|பல்வண்ணமுடைய கினிப் பன்றி கழுத்துச் சுளுக்கு வாதம் அல்லது கழுத்துப் பிடிப்பால் அவதிப்படுகிறது
வளர்ப்பு கினிப் பன்றிகளிடத்தில் காணப்படும் பொதுவான சில நோய்களில் சுவாசக்குழாய் நோய்தொற்றுகள், வயிற்றுப்போக்கு, சொறிகரப்பான் நோய் (வைட்டமின் சி பற்றாக்குறை, வழக்கமாக மந்த நிலையால் பண்புபடுத்தப்படுகிறது), தொற்று காரணமாக சீழ்பிடித்த கட்டிகள் (தொண்டையில் பொதிந்துவிட்ட வைக்கோல் மூலம் அவ்வப்போது கழுத்தில் அல்லது இதர வெளிப்புற கீறல்களால்) மற்றும் பேன், உண்ணிகள் அல்லது பூஞ்சைகளால் ஏற்படும் நோய்த்தொற்றுகள்.
சொறி சிற்றுண்ணி (டிரைக்சாகேரஸ் கேவியேயி ) தான் முடி உதிர்தலுக்குப் பொதுவான காரணமாக இருக்கிறது, மற்றும் இதர அறிகுறிகளில் உள்ளடங்கியவை மிக அதிக சொறிதல், தொடும்போது (வலி காரணமாக) வழக்கத்துக்கு மாறான மூர்கத்தனமான நடத்தை, மற்றும் சில சந்தர்ப்பங்களில் வலிப்புத்தாக்கமும் இருக்கும். முடிக்குள் நகர்ந்துகொண்டிருக்கும் சிறிய வெள்ளைப் பூச்சிகளான "ஓடும் பேன்" (கிளிரிகோலா போர்செல்லி ) களால் கூட கினிப் பன்றிகள் அவதிப்படக்கூடும்; முடிகளில் ஒட்டியிருக்கும் வெள்ளை அல்லது கருப்பு துகள்களாக இருக்கும் இந்தப் பேனின் முட்டைகள் சில நேரங்களில் "நிலையாயிருக்கும் பேன்" என்று குறிப்பிடப்படுகிறது. முட்டையகப் பந்துகள் போன்ற அடிப்படை மருத்துவ காரணங்களால் ஏற்படுத்தப்பட்ட இயக்கநீர் குழப்பத்தின் காரணமாகவும் முடி உதிர்தல் ஏற்படுவதற்கான இதர காரணங்களாக இருக்கலாம்.
காய்ந்த புல் அல்லது வைக்கோலின் சிறு துண்டுகள் போன்ற அயல் பொருட்கள் கினிப் பன்றிகளின் கண்களில் தங்கிவிடலாம், இதன் காரணமாக மிக அதிக கண்சிமிட்டல், கிழிசல் ஆகியவை ஏற்படும் மற்றும் சில நேரங்களில் கண்ணில் சீழ்ப்புண் காரணமாக கண்ணின் மீது ஒளிபுகாத படலம் ஏற்படும். காய்ந்த புல் அல்லது வைக்கோல் துகள்களும் கூட தும்மல் ஏற்படுத்தும். கினிப் பன்றிகள், குறித்த காலங்களில் தும்முவது இயற்கையானது தான் என்றாலும் அடிக்கடி தும்முவது நுரையீரலழற்சி நோய் அறிகுறியாகவும் இருக்கலாம், குறிப்பாக வானிலை மாற்றங்களுக்கு ஆட்படும்போது அவ்வாறு ஏற்படலாம். நுரையீரலழற்சியுடன் கழுத்துச் சுளுக்கு வாதம் கூட இணைந்து கொண்டு மரணம் ஏற்படுத்தும்.